Държавен вестник, бр. 16, 2013 г., стр. 35

БРОЙ  16	
Д Ъ Р Ж А В Е Н  В Е С Т Н И К 	
СТР.  35  
1. са произведени в период на преход към 
биологично производство в съответствие с 
изискванията на Регламент (EО) № 834/2007, 
Регламент (ЕО) № 889/2008 и тази наредба; 
2. са подвеждащи за потребителя по отно-
шение на начина на производство;
3. съдържат съставки, неотговарящи на 
изискванията на Регламент (EО) № 834/2007, 
Регламент (ЕО) № 889/2008 и тази наредба.
(4) За неправомерно означение на термини 
и означения за биологичен метод на производ-
ство и преработка се налага административно 
наказание по чл. 65 ЗПООПЗПЕС.
(5) Национални и частни знаци могат да 
се използват при етикетирането, представя-
нето и рекламирането на продукти, които 
отговарят на изискванията на Регламент (EО) 
№ 834/2007, Регламент (ЕО) № 889/2008 и 
тази наредба.
(6) Националният знак „Калинка“ може да 
се използва при етикетирането и/или рекла-
мирането на земеделски продукти, храни и 
съставките им като означение за биологичен 
метод на производство и преработка при спаз-
ване на разпоредбите на ал. 1 – 4 съгласно 
приложение № 2.
(7) Националният знак „Калинка“ е изклю-
чителна собственост на МЗХ и се предоставя 
за употреба на одобрените от министъра на 
земеделието и храните контролиращи лица.
Чл. 30. (1) Когато се използват термини и 
означения за биологичен метод на производ-
ство и преработка на земеделски продукти, 
продукти от аквакултури, храни и фуражи 
при обозначение и етикетиране, се изписва:
1. кодов номер на одобреното от министъра 
на земеделието и храните контролиращо лице, 
което инспектира оператора, извършил най-
близката по време дейност по производство 
или обработка;
2. знак за биологично производство на ЕС, 
посочен в чл. 25, параграф 1 от Регламент (EО) 
№ 834/2007, по отношение на пакетираните 
продукти и храни;
3. обозначение за мястото, където са про-
изведени земеделските суровини в състава на 
продукта/храната, в случай че се използва 
знакът по т. 2, в същото зрително поле като 
знака, по един от следните начини:
а) „Земеделие от ЕС“, когато суровините 
от земеделски произход са произведени в ЕС;
б) „Земеделие извън ЕС“, когато сурови-
ните от земеделски произход са произведени 
в трети държави;
в) „Земеделие от/извън ЕС“, когато част от 
суровините от земеделски произход са про-
изведени в ЕС и част от тях са произведени 
в трети държави.
(2) Надписът „от ЕС“ или „извън ЕС“ 
може да се замени или допълни с името на 
държавата, когато всички суровини от земе-
делски произход в състава на продукта са 
произведени в тази държава. 
(3) При изпълнение на разпоредбите на 
ал. 1, т. 3 и ал. 2 малки количества съставки 
в размер не повече от 2 % от общото количес­
тво суровини от земеделски произход могат 
да бъдат пренебрегнати.
(4) Използването на знака по ал. 1, т. 2 не 
е задължително за продукти, които са внос 
от трети държави. Когато знакът по ал. 1, т. 2 
е поставен при етикетирането, обозначени-
ята по ал. 1, т. 1 и 3 също се поставят при 
етикетирането.
(5) Обозначенията, посочени в ал. 1, се 
поставят на видно място и са ясно четливи 
и незаличими.
(6) Употребата на термини и означения по 
ал. 1 се разрешава от одобрените от министъра 
на земеделието и храните контролиращи лица 
на производители, преработватели и търговци, 
с които имат сключен договор за контрол и 
сертификация. При установяване на нарушения 
по чл. 28 контролиращите лица информират 
министъра на земеделието и храните.
Чл. 31. (1) Официалният контрол в тър-
говската мрежа върху употребата на термини 
и означения за биологичен метод на произ-
водство, преработка и търговия с растения, 
животни и аквакултури, растителни, живо-
тински продукти, продукти от аквакултури 
и храни се упражнява от длъжностни лица 
от БАБХ в съответствие с изискванията на 
Регламент (ЕО) № 882/2004 на Европейския 
парламент и на Съвета от 29 април 2004 г. 
относно официалния контрол, провеждан с цел 
осигуряване на проверка на съответствието 
със законодателството в областта на фуражите 
и храните и правилата за опазване здравето 
на животните и хуманното отношение към 
животните (ОВ, бр. L 165 от 30.04.2004 г.).
(2) При упражняване на официалния кон-
трол по ал. 1 длъжностните лица от БАБХ 
прилагат правомощията си по Закона за 
храните, Закона за фуражите, Закона за вете-
ринарномедицинската дейност, ЗПООПЗПЕС 
и тази наредба.
(3) Българската агенция по безопасност на 
храните изготвя до 31 януари годишен доклад 
до министъра на земеделието и храните за 
осъществения контрол по ал. 1. Докладът 
съдържа информация относно:
1. брой на извършените проверки по катего-
рии съгласно чл. 32, ал. 3 и списък на лицата, 
върху които е упражнен контрол;
2. брой на констатираните нарушения и 
издадени актове, списък на нарушителите и 
наложените санкции.